Ангел Попов
Горещо лято

chitanka.info

Мълчи притихнала гората,

не трепва в жегата лесът

и чува се сред тишината

на ручей сребърен гласът.

Оглася бодро и звънливо

леса безгрижният поток

и буди чудото пенливо

дола задрямал и дълбок.

Далече мяркат се полята,

обвити в златна мараня

и чакат жадно небесата

да пратят хлад и ведрина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.